பிரியா மிசுரா

பிரியா மிசுரா (Priya Mishra)  என்பவர் இந்திய துடுப்பாட்ட வீராங்கனை ஆவார். இவர் 2004 சூன் 4 அன்று பிறந்தவர். இந்தியப் பெண்கள் துடுப்பாட்ட அணியில் விளையாடுகிறார். இவர் உள்நாட்டு துடுப்பாட்டத்தில் தில்லி அணியின் ஆட்டக்காரராகச் செயல்படுகிறார்.

தில்லி பெண்கள் துடுப்பாட்ட அணியில் விளையாடிவரும் மிசுரா பெப்ரவரி 2024இல், பெண்கள் பிரீமியர் லீக் ஏலத்தில் ₹20 லட்சம் விலைக்கு குஜராத் ஜெயண்ட்ஸால் ஒப்பந்தம் செய்யப்பட்டார். எனினும் இவருக்கு போட்டியில் விளையாடும் வாய்ப்பு கிடைக்கவில்லை. இவர் 2023-24 இல் மூத்தோர் மகளிர் ஒரு நாள் கோப்பையின் முன்னணி ஆட்டமிழப்பு செய்தவராக செயல்பட்டார். எட்டு போட்டிகளில் இவர் 23 இலக்கினை வீழ்த்தியுள்ளார். 2024 ஆகத்து 18 அன்று நடைபெற்ற அதிகாரப்பூர்வமற்ற ஒருநாள் போட்டியில் ஆத்திரேலியா ஏ அணிக்கு எதிராக இவர் ஐந்து இலக்குகளை எடுத்தார். இதே தொடரில் அதிகாரப்பூர்வமற்ற முதல் தரத் துடுப்பாட்டத்தில் இவர் நான்கு இலக்குகளை எடுத்தார்.  இவர் இரண்டு ஆட்டப்பகுதியிலும் (துடுப்பாட்டம்) சேர்த்து மொத்தம் ஆறு இலக்குகளை எடுத்துள்ளார்.

ஆகத்து 2024இல், மிசுரா 2024 ஐசிசி மகளிர் இருபது-20 உலகக் கோப்பைக்கான இந்திய மகளிர் அணியின் பயணமில்லாத இருப்புப் பகுதியில்  இடம் பெற்றார். அக்டோபர் 2024இல், நியூசிலாந்துக்கு எதிரான ஒரு நாள் லீக் தொடருக்கான தேசிய அணியின் முதல் அழைப்பைப் பெற்றார். 2024 அக்டோபர் 24 அன்று இதே தொடரின் இரண்டாவது ஒரு நாள் சர்வதேச தொடர் போட்டியில் இவர் அறிமுகமானார்.

மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:இந்திய மகளிர் ஒபது வீராங்கனைகள்